Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 596

10. évfolyam Évi óraszám: 111 óra Belépõ tevékenységformák Feladattal vezetett, önállóan végrehajtott elemzési feladatok elvégzése tárgyak, anyagminták, rajzok, írásos, képi és elektronikus ismeretforrások felhasználásával. A fizikában, kémiában, matematikában tanult ismeretek rendszerezése, ismétlése. Információk gyûjtése a tanulók szakirányú tapasztalatainak felhasználásával és kiadványok, szakmai folyóiratok, szakkönyvek segítségével. Elemi számítások végzése mechanikai igénybevételekre, a százalék fogalmának ismétlése. Az SI mértékegységek ismétlése, átváltások gyakorlása az alkalmazásra kerülõ fizikai és kémiai mennyiségek körében. A tanult ismeretek felhasználása a hétköznapi életben. Témakörök Tartalmak Alapvetõ mechanikai fogalmak és számítások Az igénybevételek fajtái, a feszültség, a megengedett feszültség, a szakítószilárdság, az anyagminõség fogalma. Nyomó-, húzó-, nyírófeszültség számítása. Alapvetõ kémiai fogalmak és számítások A periódusos rendszer alkalmazása, molekulatömeg számítása. Vegyületek százalékos összetételének számítása. Számítások a tömeg, térfogat, sûrûség összefüggéssel. A gázok jellemzése, gázok moláris térfogata. A folyadék állapot leíró jellemzése, tulajdonságai. A szilárd állapot leíró jellemzése, tulajdonságai. A halmazállapot változások leíró jellemzése. Az elegyek fogalma, a koncentráció fajtái és értelmezésük, számításuk, alkalmazásuk. Az anyagmegmaradás törvényének alkalmazása kémiai reakciókban. A továbbhaladás feltételei Ismerjék fel az akció- és reakcióerõket, határozzák meg az eredõ erõt párhuzamos és metszõdõ erõk esetén. Ismerjék fel a különbözõ igénybevételeket, helyesen számítsanak húzó-, nyomó- és nyírófeszültséget, helyesen értelmezzék a csavarófeszültséget. Értsék meg az igénybevétel, a feszültség és az alakváltozás kapcsolatát. Helyesen végezzenek el a molekulatömegre, a molekulák százalékos összetételére, a kémiai reakciók sztöchiometriai adataira, a homogén többkomponensû rendszerek százalékos és anyagmennyiség szerinti összetételére vonatkozó számításokat. Határozzák meg és alkalmazzák példákon az egykomponensû és a többkomponensû rendszer fogalmát. Ismertessék a gázok, a folyadékok és a szilárd anyagok tulajdonságait. VEGYIPARI SZAKMAI ALAPOZÓ GYAKORLATOK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. A tananyag célja a szakmacsoport közös gyakorlati ismereteinek nyújtása, a készségek, képességek fejlesztése, a jellemzõ munkamûveletek, felhasznált anyagok, a szakmacsoport szakképesítéseinek bemutatása. A Vegyipari szakmai alapozó gyakorlatok oktatásának célja bemutatni az elméletben tanultak gyakorlati alkalmazásait. A közismereti tárgyakra építve fejleszti, formálja a tanulók vegyipari és mûszaki szemléletét, bõvíti a tevékenységek körét. A vegyipari laboratóriumi tevékenységek tartalmas, aktív tanulói magatartást és tanulási élményeket is eredményezõ bemutatása és elvégzése felkelti a tanulók érdeklõdését, tapasztalatokat nyújt az alapvetõ laboratóriumi eszközök kezelésében. Adjon alkalmakat, lehetõségeket, teremtsen feladathelyzeteket a szakmai tantárgyak elsajátításához szükséges képességek, készségek fejlõdéséhez, az alapszintû laboratóriumi gyakorlottság megszerzéséhez, a tanulási és szakmai motiváció fejlõdéséhez, megerõsödéséhez. Neveljen a körültekintõ, pontos, igényes, biztonságos, környezetkímélõ munkavégzésre, a szakmacsoportba tartozó szakképesítések munkaköreiben szükséges tudatos, felelõsségteljes szakmai magatartásra. Tárja fel a mindennapi élet és a vegyipari gyakorlat közötti hasonlóságokat és különbözõségeket, mutassa be a vegyipari szakmák sajátosságait, összetettségüket, mutassa be a területen dolgozók tevékenységét, segítse a tanulókat leendõ szakmai szerepük kiválasztásában, megfogalmazásában, egyéni életpályájuk reális megtervezésében. Fejlesztési követelmények A tananyag tanulása során fejlõdjenek a tanulók szakmai gyakorlati tantárgyak tanulásához szükséges képességei, így különösen az önálló tapasztalatszerzés képessége. Alkalmazzák ismereteiket a folyamatok, jelenségek megértése terén. A gyakorlati tevékenységük során maradéktalanul tartsák be a balesetmentes és biztonságos munkavégzés szabályait, fejlõdjön munkabírásuk, kitartásuk. A tantárgyi tevékenység során szokjanak hozzá a produktív munkavégzéshez, az önálló gyakorlati feladatmegoldáshoz, érezzék meg a gyakorlati munka eredményeinek, sikereinek értékét, örömét. A tanulók legyenek képesek a tanult egyszerû mûveleteket önállóan is elvégezni, az eszközöket célszerûen és szakszerûen használni, ismerjék meg a felhasznált anyagokat, alkalmazott eljárásokat. A tantárgyi tevékenység végzése során alakuljon ki bennük kötelességtudat, felelõsségérzet, a társakra is figyelõ, segítõkész, szabálykövetõ magatartás, a mások munkájának, eredményeinek, teljesítményeinek tisztelete, folyamatosan erõsödjék a tanulási és szakmai motiváció, váljon tudatos döntéssé a szakmaválasztás. Ismerjék meg, fogadják el, és tudatosan alkalmazzák a szakmai tevékenységek végzéséhez szükséges magatartási szabályokat, magatartásformákat. Értsék meg a vegyipari termelés veszélyeit, kockázatait, érezzék át saját személyes felelõsségüket, lássák meg szakmai tevékenységeik mögött az embert és a természetet, tiszteljék ezek értékeit, ismerjék fel és utasítsák el a környezetszennyezõ, természetkárosító tevékenységeket, az ilyen magatartást. A tanulók alkalmazzák a fizikai alapfogalmakat, mértékegységeket, tudják meghatározni a fizikai jellemzõket. Tudják összeállítani a laboratóriumi mérésekhez szükséges készülékeket, legyenek képesek leírás alapján önállóan elvégezni egyszerû laboratóriumi mûveleteket, alkalmazni egyszerû módszereket a többkomponensû rendszerek szétválasztására, azonosítani a fontosabb ionokat, használni a vegyipari táblázatokat, grafikonokat; elvégezni a laboratóriumi munkákkal kapcsolatos számításokat, használni a kémiai jelrendszert. Legyenek képesek szakszerûen használni a munkavégzéshez szükséges eszközöket, anyagokat, mûszereket, munkavédelmi felszereléseket. Tudjanak leírás alapján egyszerû szervetlen preparátumokat készíteni; ellenõrizni. Tudják rögzíteni munkájuk tapasztalatait, eredményeit.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes